	ПРЕССЪОБЩЕНИЕ


22 юли 2004 г.

На 20 юли 2004 г. “Печатница на БНБ” ЕАД получи сертификат по стандарт EN ISO 9001:2000. Сертификатът бе връчен от представители на “Муди Интернешънъл” ООД.

Сертифицирана е внедрената от “Печатница на БНБ” ЕАД Система за управление на качеството, която се прилага в следните области: проектиране, производство и продажба на банкноти, идентификационни документи и всякакъв вид ценни книжа; проектиране, производство и продажба на полиграфическа продукция; покупка и продажба на полиграфическо оборудване; посредническа дейност при сделки, свързани с полиграфически продукти и материали.

Това е вторият европейски сертификат, който “Печатница на БНБ” ЕАД получава. През май т. г. печатницата получи сертификат за системата за управление на информационната сигурност по изискванията на BS 7799-2:2002.

